Бенджо

**Бенджо** (анґл. *banjo*) то струнови инструмент. Резонантне цело направене зоз древеного обруча округлей форми, прейґ хторого прецагнута скора як и на буґни. Обруч ше зоз зацагованьом може реґуловац зоз закрутками хтори причверсцени за рам инструмента. Бенджо бул першобутни инструмент хтори до Америки принєсли раби-Ниґере а назва походзи зоз язика кимбунду на хторим ше вола *мбанза*. У новшим чаше бенджо постал америцки и ирски инструмент.
Бенджо ше состої зоз корпусу и шиї (нєт одредзена длужина шиї) и ма 4 - 6 струни. При пейцструновим бенджу найвисша струна (*chantrelle*)  нє нацагнута од самого верху шиї алє од пиятого прагу. Тота модификация приписана американцови Джоелу Вокеру Свиниа.

## Штирострунови бенджо (Джез/Тенор/Ирски)
Штирострунови бенджо ше углавним хаснує у ирским фолклору и джез музики.   

Розликую ше:   

* *плектрум-бенджо* (22  праги), штим:  C-G-H-D     

* *тенор-бенджо*  (17 лєбо 19 праги), штим:  C-G-D-A    

* *ирски тенор-бенджо* (17 лєбо 19 праги), штим: G-D-A-E    

Тенор-бенджо ше хаснує як ритем инструмент, так же ше граю на нїм акорди, а у ирскей музики ше углавним хаснує як соло инструмент за мелодиї. Штим G-D-A-E  одвитує виолинскому штиму, алє наштимовани за октаву нїжей. Прето же за нїзши штим як и у джезу, хасную ше моцни струни, же би ше достал специфични звук.   

## Пейцструнови бенджо (Bluegrass/Clawhammer)
Пейцструнови бенджо ше найчастейше хаснує у америцкей кантри музики. Тот тип бенджа ма два типи-подфайти:   

* *Bluegrass*-бенджо  (g D G H D  штим)   

* *Clawhammer*-бенджо  (g D G C D лєбо  g C G C D  штим)   

У сущносци то исти инструмент, алє постоя два стили (способи) граня. Стил граня  *Bluegrass* популарни у кантри музики, у хторей ше грає з єдним способом потаргованя струнох зоз верхами пальцох (брущками). Хасную ше пластични лєбо метални пирка (плектрум), хтори ше благо нацагню на верх пальцох. Стил  граня ***Clawhammer*** ше тиж виводзи зоз пальцами, алє ше у тим случаю нє хасную пирка, струни ше потаргую зоз пальцом и указуюцим пальцом.   

## Познати виводзаче на бенджу
После приходу до Америки, бенджо ше найчастейше применьовал у духовней музики Афроамериканцох, же би познєйше постал єден зоз главних инструментох. У тедишнїм чаше бенджо ше зявює у диксиленд  музики, а у цеку 1940-их Бил Монро го вше вецей хаснує у *bluegrass* музики. У цеку 1970-их, бенджо постал главни инструмент кантри-рок составох (ансамблох), а зявює ше и у фолк музики у жемох як цо то Малавия и Мароко.    

Медзи найпознатшима виводзачами бенджа мож спомнуц и фолк музичара Пит Сиґера, хтори написал и  Кнїжку о бенджу, Боб Шмит, виводзач/инструменталиста на  бенджу у ирским составе  Флоґинг Моли, и Бела Флек. Єден з найлєпших виводзачох на швеце на бенджу то Барни Макен, зоз ґрупи *Даблинерс*, котрого преглашую за найлєпшого виводзача на бенджу у Ирскей.   

Ґалерия   
Файл:1930's Gibson bass banjo ad.jpg|Бас бенджо.
Файл:Banjos! and Banjo ukuleles, Warwick Folk Festival 2010.jpg|Бенджа, на фолк фестивалу у Ворику 2010. року.
Файл:Stewartbanjos.jpg|Два *Стюарт* бенджа розличних велькосцох.
Файл:Range of 22-fret five string banjo.png|Розпон / обсяг тонох хтори на бенджу мож  одграц.
Файл:Elderlyshowroom3.jpg|Вистава инструментох  компаниї *Elderly*  у Лансинґу, (Мичиґен).
Файл:Barbara Mandrell DN-ST-87-03190 (cropped).JPEG|Кантри шпивачка Барбара Мандрел, грає на бенджу, 


## Вонкашнї вязи
* Old-Time  Бенджо музика зоз руралней Америки
* Теория бенджо музики
* banjo / Бенджо.  ru.wikipedia.org. (язик:русийски)

## Референци

Катеґория:Струново инструменти
Катеґория:Народни инструменти
Катеґория:Музични инструменти